Bredspektret UV-Beskyttelse betyr at produktet beskytter både mot UVA og UVB stråler.  SPF er det samme som solfaktor, og angir beskyttelse mot UVB stråler.  SPF er et mål for hvor lenge huden kan utsettes for UV stråler uten å bli rød, sammenlignet med om du ikke hadde på solkrem.  SPF er en matematisk formel som ikke er lineær. Tallet i SPF viser styrken av den solbeskyttende effekten. Litt forenklet kan man si at SPF15 beskytter ca. 93% av UVB-strålene,  SPF30 beskytter ca. mot 97% av UVB strålene, mens SPF50 beskytter ca. mot 98% av UVB strålene.  Høy solfaktor betyr at et produkt har enten SPF30 eller SPF50. Kreftforeningen anbefaler alltid å bruke faktor 30 eller høyere. Den solbeskyttende effekten avtar over tid. Du må gjenta påføringen ca. 2 hver time om du oppholder deg i solen. Husk at du må bruke nok produkt for å oppnå den beskyttelsen som er angitt på produktet. Til ansikt og hals er det anbefalt å bruke krem svarende til 2 fingers lengder.